PETAK, 8.5.

**HRVATSKI JEZIK** 

Šaljem ti prekrasnu priču za Majčin dan! Ona će ti pomoći u pisanju sastavka i osmišljavanju naslova. Opiši mamu, napiši kako izgleda njezin dan, što volite raditi zajedno, kako joj pomažeš, što osjećaš prema njoj i što ona osjeća prema tebi...

Radna bilježnica str. 114

**MATEMATIKA**

Vježbamo pisano dijeljenje

Zbirka zadataka str. 107

**GLAZBENA KULTURA**

Pročitaj mami, nasmijte se....

***Hoću sladoled i gotovo***

Jednom se jedan klinac cmoljio.

Jednom se jedan klinac cendrao.

Jednom se jedan klinac dernjao.

Jednom je jedan klinac plakao.

Jednom je jedan klinac jecao.

I urlao da hoće sladoled od vanilije, marelice, banane i čokolade.

Zatim je vrišto da želi šlag i čokoladne mrvice. I voziti se u luna-parku.

Bilo bi poželjno da mu se kupi medvjedić i pištolj na vodu.

Ja sam to samo gledala.

Ja sam to samo slušala.

Ja sam uglavnom šizila.

I još više sam šizila. Do kraja i konca šiznutosti. Do kraja i konca slušatosti.

Do kraja i konca gledatosti.

A onda sam dreknula DOSTA najjače što sam mogla.

DOSTA je progutalo sve zvukove i nastala je tišina.

Klinac je zašutio. Kupila sam mu sladoled od vanilije, marelice, banane i čokolade.

— Kakvog dražesnog sina imate — zaključila je susjeda Mendović prolazeći kraj slastičarnice.

— Hmm — rekla sam.

— Dobro ste ga odgojili.

— Hmm — rekla sam. Razmišljala sam trebam li kupiti medvjedića i pištolj na vodu.

Ponekad je baš teško biti mama! Treba imati jake živce, prodoran glas i meko srce.

Jao, jao, nije to jednostavno, vjerujte mi!

Uopće nije jednostavno. Ali je lijepo.

*Sanja Pilić*

Svrha Majčinog dana jest probuditi ljubav i zahvalnost prema majkama koje su nas rodile. Ovom pjesmom koju ćeš otpjevati svojoj majci, daješ joj do znanja da je cijeniš i voliš.

Moja majka, udžbenik str. 26

**TZK**

Pokušaj odigrati do kraja! I ponavljaj svakoga dana jer ćeš mamu jako razveseliti☺



majka (Pjevanka str.26) . Poslušaj nekoliko puta, dok ne zapamtiš!

Dok slušaš, sviraj ritam pljeskanjem ili nekim svojim instrumentom (koji ste izradili).

Kad dobro naučiš pjesmu, razveseli mamu i otpjevaj joj u nedjelju, na Majčin dan!